ระเบียบองค์การบริหารส่วนตำบลท่าโพธิ์ระเบียบองค์การบริหารส่วนตำบลท่าโพธิ์ว่าด้วยข้อมูลข่าวสารของราชการพ.ศ. ๒๕๕๖ เพื่อให้การจัดระเบียบ การขอ การอนุญาตและการให้บริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลท่าโพธิ์เป็นไปด้วยความเรียบร้อย รวดเร็ว มีประสิทธิภาพและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการตลอดจนในการรับรองสิทธิของประชาชนในการรับรู้ข้อมูลข่าวสารที่อยู่ในความรับผิดชอบขององค์การบริหารส่วนตำบลท่าโพธิ์อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูและประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของทางราชการประกอบกับมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖องค์การบริหารส่วนตำบลท่าโพธิ์ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลท่าโพธิ์ ว่าด้วยข้อมูลข่าวสารของราชการ พ.ศ.๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับและคำสั่งอื่นใดขององค์การบริหารส่วนตำบลท่าโพธิ์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้องค์การบริหารส่วนตำบล หมายความว่าองค์การบริหารส่วนตำบลท่าโพธิ์ศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลท่าโพธิ์ ตามกฎหมายว่าด้วยข้อมูลข่าวสารของราชการนายกองค์การบริหารส่วนตำบล หมายความว่านายกองค์การบริหารส่วนตำบลท่าโพธิ์คณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลท่าโพธิ์เจ้าหน้าที่ หมายความว่าพนักงานส่วนตำบล ลูกจ้างประจำ พนักงานจ้างและผู้ซึ่งปฏิบัติงานให้แก่องค์การบริหารส่วนตำบลท่าโพธิ์คำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกองค์การบริหารส่วนตำบลเป็นผู้รักษาการตามระเบียบนี้และให้มีอำนาจออกประกาศหรือคำสั่ง เพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกองค์การบริหารส่วนตำบลมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารขององค์การบริหารส่วนตำบลท่าโพธิ์ ข้อ ๖ ให้มีคณะกรรมการข้อมูลข่าวสารขององค์การบริหารส่วนตำบลท่าโพธิ์ประกอบด้วย๑. รองนายกองค์การบริหารส่วนตำบล (คนที่๑) เป็นประธานกรรมการ๒. ปลัดองค์การบริหารส่วนตำบล เป็นกรรมการ๓. หัวหน้าสำนักงานปลัด เป็นกรรมการ๔. ผู้อำนวยการกองคลัง เป็นกรรมการ๕. ผู้อำนวยการกองช่าง เป็นกรรมการ๖. ผู้อำนวยการกองการศึกษาศาสนาและวัฒนธรรม เป็นกรรมการ๗. นิติกร เป็นกรรมการและเลขานุการให้หัวหน้าสำนักงานปลัดแต่งตั้งเจ้าหน้าที่ฝ่ายงานธุรการหรือพนักงานจ้างของสำนักงานปลัดคนหนึ่ง เป็นผู้ช่วยเลขานุการข้อ ๗ คณะกรรมการมีอำนาจหน้าที่ดังต่อไปนี้(๑)สอดส่องดูแลและให้คำแนะนำเกี่ยวกับการดำเนินงานของเจ้าหน้าที่ในการปฏิบัติตามระเบียบนี้(๒) เสนอนโยบายหรือมาตรการเกี่ยวกับการบริหาร การจัดระบบการขอการอนุญาต และการให้บริการข้อมูลข่าวสาร(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการ(๔) ให้คำแนะนำ หรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่น ๆ ที่เป็นประโยชน์ต่อราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินงานตามระเบียบนี้(๗) พิจารณาและให้ความเห็นเรื่องร้องเรียน(๘)เชิญบุคคลใดมาสอบถามหรือเพื่อชี้แจงความเห็นเกี่ยวกับข้อมูลข่าวสาร(๙) ดำเนินการเรื่องอื่นตามที่นายกองค์การบริหารส่วนตำบลมอบหมายข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ใช้เสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ มติของคณะกรรมการต้องได้รับความเห็นชอบจากนายกองค์การบริหารส่วนตำบลก่อนจึงจะดำเนินการตามมติได้หมวด ๒ศูนย์ข้อมูลข่าวสารขององค์การบริหารส่วนตำบลท่าโพธิ์ ข้อ ๑๐ ให้ตั้งศูนย์ข้อมูลข่าวสารขององค์การบริหารส่วนตำบลท่าโพธิ์ขึ้นอยู่ในความรับผิดชอบควบคุมดูแลของสำนักงานปลัดองค์การบริหารส่วนตำบลท่าโพธิ์เพื่อประชาชนสามารถใช้ในการค้นหาและศึกษาข้อมูลข่าวสาร รวมทั้งปฏิบัติหน้าที่ให้เป็นไปตามระเบียบนี้และกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๑ ให้หน่วยงานขององค์การบริหารส่วนตำบลจัดระเบียบประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการในกรณีหน่วยงานใดในองค์การบริหารส่วนตำบลมีข้อมูลข่าวสารดังกล่าวตามวรรคหนึ่งที่เข้าข่ายต้องให้ประชาชนเข้าตรวจดูศึกษา ค้นคว้า ตามกฎหมายว่าด้วยข้อมูลข่าวสารของราชการ ให้หน่วยงานที่รับผิดชอบส่งข้อมูลข่าวสารนั้นให้เจ้าหน้าที่ประจำห้องศูนย์ข้อมูลข่าวสารเพื่อรวบรวมและจัดระบบไว้ให้ประชาชนสามารถใช้ในการค้นหาและศึกษาข้อมูลข่าวสารถ้ามีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ข้อ ๑๒ ให้หน่วยงานขององค์การบริหารส่วนตำบลจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงาน ในการดำเนินการดังกล่าวให้เป็นไปด้วยความเรียบร้อยหมวด ๔การขอตรวจดูการขอรับข้อมูลข่าวสาร และการขออนุญาต ข้อ ๑๓ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้เพื่อเป็นหลักฐานของทางราชการข้อ ๑๔ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองดูแลของหน่วยงานในสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับสองเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงนามลายมือ พร้อมทั้งชื่อตัว ชื่อสกุล และตำแหน่งตลอดจนวันเดือนปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองพร้อมทั้งเรียกค่าธรรมเนียมตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการข้อ ๑๕ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารของส่วนราชการอื่นซึ่งอยู่ในความครอบครองหรือควบคุมดูแลของส่วนราชการอื่นให้เจ้าหน้าที่ผู้รับคำขอเสนอไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานส่วนตำบลไม่ต่ำกว่าระดับสองเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการ พ.ศ.๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ ให้หน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๖ กรณีการเปิดเผยข้อมูลข่าวสารตามคำขอนั้นอาจกระทบถึงประโยชน์ได้เสียผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอข้อใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ ข้อมูลข่าวสารส่วนบุคคลตามมาตรา ๒๓ แห่งพระราชบัญญัติข้อมูลข่าวสารของราชการพ.ศ. ๒๕๔๐ให้หน่วยงานในสังกัดดำเนินการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องข้อ ๑๙ ข้อมูลข่าวสารที่อยู่ระหว่างการดำเนินการให้ศูนย์ข้อมูลข่าวสารให้หน่วยงานในสังกัดพิจารณาให้บริการตามระเบียบนี้โดยอนุโลมเว้นแต่ข้อมูลข่าวสารลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๗ เห็นว่าเป็นเรื่องที่ไม่ต้องเปิดเผยข้อ ๒๐ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการขออนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๒๑ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆ ตามหลักเกณฑ์ที่องค์การบริหารส่วนตำบลกำหนดโดยคำแนะนำของคณะกรรมการข้อมูลข่าวสารของทางราชการข้อ ๒๒ การเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการรายได้จากข้อ ๒๑ และข้อนี้ให้ปฏิบัติตามระเบียบกฎหมายของทางราชการหมวด ๕กำหนดระยะเวลา ข้อ ๒๓ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังนี้(๑) การให้บริการข้อมูลข่าวสารที่เตรียมไว้ให้ประชาชนเข้าตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์บริการข้อมูลข่าวสารให้ดำเนินการแล้วเสร็จภายในสามวันทำการที่ได้รับคำขอนั้น(๒) การให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จ ภายในสามวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในกำหนดนั้นได้ให้แจ้งกำหนดวันและเวลาตามที่เห็นสมควรให้ผู้ยื่นคำขอมารับ แต่ต้องไม่เกินเจ็ดวันทำการในกรณีที่มีเหตุจำเป็นอาจขออนุมัติจากนายกองค์การบริหารส่วนตำบลเพื่อขยายเวลาออกไปได้แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมระยะเวลาตั้งแต่วันรับคำขอและการแจ้งให้คัดค้าน การพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวันกรณีที่มีเหตุจำเป็นไม่อาจปฏิบัติภายในกำหนดระยะเวลาตามที่กำหนดตาม(๑) (๒) และ (๓) ให้ขออนุมัติจากนายกองค์การบริหารส่วนตำบล เพื่อขยายเวลาออกไปได้แต่ต้องแสดงเหตุผล และรวมระยะเวลาแล้วต้องไม่เกินหกสิบวันหมวด ๖สถานที่บริการข้อมูลข่าวสาร ข้อ ๒๔ ศูนย์ข้อมูลข่าวสารขององค์การบริหารส่วนตำบลท่าโพธิ์ตั้งอยู่ที่ สำนักงานองค์การบริหารส่วนตำบลท่าโพธิ์ ตำบลท่าโพธิ์ อำเภอสะเดาจังหวัดสงขลา ๙๐๑๗๐ หมายเลขโทรศัพท์ ๐ ๗๔๕๓ - ๖๑๑๕ หรือทาง Website : WWW.Thapo.go.thประกาศณ วันที่ ๕ กันยายน พ.ศ. ๒๕๕๖ประสิทธิ์เรืองเนียมนายกองค์การบริหารส่วนตำบลท่าโพธิ์ปริยานุช/ผู้จัดทำ๒๒ พฤศจิกายน๒๕๕๖อุษมล/ผู้ตรวจ๒๕ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕๙ ง/หน้า ๑๓/๑๘ พฤศจิกายน ๒๕๕๖